**Protokoll fra driftsstyremøte 24.04.19**

Tilstede: Aleksander O. Selvig Tommy Gilen

Astrid Giskegjerde Adam Tumidajewicz

Anders Leikarnes Marit Krane Sømme

 Svein G. Olsen Kristoffer Andenæs

**Sak 09/19 Godkjenning av innkalling og dagsorden**

Vedtak: Innkalling og dagsorden er godkjent.

**Sak 10/19 Godkjenning av protokoll fra styremøte 16.01.19**

Vedtak: Protokoll fra styremøte 19.01.19 er godkjent.

**Sak 11/19 Skoledriftsrapport/regnskap for skole og Aktivitetsskolen pr. mars**

Prognosen for året er beskrevet i kvartalsrapporten som ble gjennomgått på møtet. Rektor redegjorde for møte med økonomiansvarlig for område F, og med områdedirektør. Begge møtene var nyttige. Det er uttrykt stor bekymring for den økonomiske situasjonen ved skolen, både fra møtene med Utdanningsetaten og fra driftsstyret.

Vedtak: Regnskapet pr. 31.03.19 tas til etterretning, med følgende tillegg: Driftsstyret er alvorlig bekymret for ressurssituasjonen ved skolen. Det er pr mars 2019 ett merforbruk på 2 884’. Dette skyldes at skolen har for lite økonomiske ressurser til drift av skolen. Det er etter driftsstyrets mening ikke forsvarlig å spare inn mer over skolens eget budsjett.  Driftsstyret ønsker ikke at rektor skal legge opp til lavere bemanning ved skolen fra høsten 2019.

**Sak 12/19** **IKT**

Rektor redegjorde for den faktiske situasjonen når det gjelder utstyrsparken til dataundervisning. Skolen har pr i dag 365 elever og 258 maskiner. 167 av 258 maskiner fases ut i løpet av sommeren. Ca 100 av de maskinene som skal utfases, er maskiner vi har "arvet" fra en annen skole i løpet av siste skoleår, som et kortvarig supplement til den eksisterende maskinparken. Av de 91 maskinene som er tilbake etter sommeren, skal 28 til datarommet, 34-35 går til ansatte, resterende 28 maskinerer til bruk for elever.

Driftsstyret uttrykker sin bekymring for at økonomien fører til dårlige vilkår for den digitale skolen, og for at elevenes digitale ferdigheter kommer til å være dårligere for skolens elever enn det er i resten av Osloskolen. Behovet på Bygdøy skole er en-til-en (en PC/Ipad til hver elev). Slik er det på flere nærliggende skoler det er naturlig å sammenlikne seg med. Driftsstyret ønsker at IT-satsingen blir intensivert fra høsten 2019, og med krav om at en-til-en-prinsippet er på plass ved innføring av ny læreplan i august 2020.

**Sak 13/19 Ny læreplan**

Verdigrunnlaget og nye begreper. Driftsstyret fikk en kort innføring. Lenken var delt ut på forhånd. Videre ble det igjen påpekt at læreplanen krever en økonomi som tillater skolen å kjøpe inn de nødvendige læremidlene og verktøyene.

**Sak 14/19 Orientering**

 Rektor hadde kort orientering rundt sakene:

 -Nybygget – ingen ny informasjon.

 -Bemanningssituasjonen – det er en utlysning ute på ressurslærer, og en på kontaktlærer.

 -Mobbing/sosialt miljø – ingen nye saker.

**Sak15/18 Eventuelt**

Neste møte er 19.06. med mindre det kreves et ekstra møte i mai på grunn av økonomien.

Lærerrepresentantene tok med resten av Driftsstyret på omvisning i gymsalen.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Astrid Giskegjerde Svein G. Olsen

leder av Driftsstyret rektor/sekretær i Driftsstyret